**Z á p i s n i c a**

z 3. zasadnutia Obecného zastupiteľstva v Lupoči

konaného 20.02.2015 v Lupoči

**Prítomní**: Ing. Peter Tejiščák, Anna Kanátová, Ľubomír Kajba, Mgr. Marek Látka, Jana Dolnáková

(PaedDr. Ľubica Beňová prišla pozdejšie)

**Program:** 1) Otvorenie

2) Voľba zapisovateľa a overovateľov zápisnice

3) Voľba návrhovej komisie

4) Kontrola plnenia uznesení OZ

5) Voľba hlavného kontrolóra obce

6) Komunitný plán sociálnych služieb Obce Lupoč

7) Rôzne

8) Diskusia

9) Schválenie uznesenia

10) Záver

Ad1) Zasadnutie otvoril a viedol starosta obce Pavel Koporec. Privítal prítomných poslancov OZ, skonštatoval, že sú prítomní štyria poslanci OZ (PaedDr. Ľubica Beňová prišla pozdejšie), obecné zastupiteľstvo je schopné rokovať a uznášať sa. Starosta oboznámil prítomných s programom zasadnutia a dal hlasovať za jeho schválenie.

**Hlasovanie :** za – Ing. Tejiščák, Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje program 3. zasadnutia Obecného zastupiteľstva v Lupoči.**

Ad 2) Za zapisovateľku navrhol starosta obce Janu Dolnákovú, pracovníčku OcU.

**Hlasovanie:** za – Ing. Tejiščák, Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje za zapisovateľku zápisnice Janu Dolnákovú.**

Za overovateľov zápisnice navrhol starosta obce Ľubomíra Kajbu a Annu Kanátovú.

**Hlasovanie :** za – Ing. Tejiščák, Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje za overovateľov zápisnice Ľubomíra Kajbu a Annu Kanátovú.**

Ad 3) Starosta obce navrhol do návrhovej komisie Mgr. Mareka Látku a Ľubomíra Kajbu.

**Hlasovanie:** za – Ing. Tejiščák, Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje návrhovú komisiu v zložení Mgr. Marek Látka a Ľubomír Kajba.**

Ad 4) Starosta obce prečítal uznesenia z minulého zasadnutia OZ, kde obecné zastupiteľstvo uložilo

starostovi obce:

1. ***Dodržiavať opatrenia na odstránenie nedostatkov prijatých predchádzajúcou starostkou obce a odstránenie nedostatkov zistených Najvyšším kontrolným úradom SR.***

* Starosta obce prečítal jednotlivé opatrenia a informoval, že niektoré sú už splnené a niektoré sa priebežne plnia, o čom bude zaslaná aj správa o plnení resp. splnení opatrení na Najvyšší kontrolný úrad Bratislava.

1. ***Preveriť zabezpečenie prevádzky obchodu.***

* Starosta obce informoval prítomných, že oslovil Družstvo Budúcnosť, bol zverejnený v Novohradských novinách aj inzerát, ďalej oslovil niekoľko občanov z obce i mimo obce, žiaľ o prevádzku miestneho obchodu nemá nikto záujem

(Dostavila sa poslankyňa OZ PaedDr. Beňová Ľubica).

**Obecné zastupiteľstvo v Lupoči berie na vedomie kontrolu uznesenia z minulého zasadnutia OZ.**

Ad 5) **Voľba hlavného kontrolóra obce**

* Starosta obce informoval, že na minulom zasadnutí OZ bola vyhlásená voľba hlavného kontrolóra obce, do tejto voľby sa prihlásili traja záujemcovia, ktorí podali prihlášky v zalepených obálkach na obecný úrad, jedna záujemkyňa, však prihlášku stiahla, takže sa bude rozhodovať medzi dvoma záujemcami. Starosta odovzdal poslancom dve prihlášky. Ing. Tejiščák informoval:

1. *PRIHLÁŠKA, spolu s povinnými prílohami:*

*Michal Romaňák, Lupoč č. 83*

1. *PRIHLÁŠKA, spolu s povinnými prílohami:*

*Mgr. Erika Kajbová, Lupoč č. 84*

Poslanci OZ sa rozhodli tajne hlasovať.

**Hlasovanie :** Michal Romaňák – 2 hlasy

Mgr. Erika Kajbová – 3 hlasy

**Obecné zastupiteľstvo v Lupoči volí Mgr. Eriku Kajbovú, bytom Lupoč č. 84, za kontrolórku obce s účinnosťou od 1.3.2015.**

Ad 6) **Komunitný plán sociálnych služieb obce Lupoč**

Starosta obce informoval, že bol vypracovaný Komunitný plán sociálnych služieb obce Lupoč, ktorý vypracoval Ing. Vida zo Šiah, ďalej informoval, na čo je tento plán zameraný, malo by sa s týmto materiálom ďalej pracovať, priebežne aktualizovať.

Hlasovanie: za – 5, proti – 0, zdržali sa – 0

**Obecné zastupiteľstvo v Lupoči schvaľuje Komunitný plán sociálnych služieb obce Lupoč.**

Ad 7) **R ô z n e**

1. ***Zásady odmeňovania poslancov OZ v Lupoči***

Starosta obce predložil vypracovaný návrh Zásad odmeňovania poslancov OZ v Lupoči (príloha zápisnice).

Ing. Tejiščák – opýtal sa ako je to v iných obciach (zodpovedal starosta obce), zároveň navrhol, aby sa k tomuto bodu rokovania vrátili ešte raz po diskusii

1. ***PHSR r. 2014-2020***

Starosta obce informoval, že v roku 2014 bol vypracovaný PHSR na roky 2014-2020, ale nebol schválený. Je to rozsiahly dokument, je potrebné ho každoročne monitorovať, vyhodnocovať, mal by to robiť výbor pre PHSR.

Poslanci sa rozhodli najskôr oboznámiť s PHSR, preštudovať ho a ponechať ho na schválenie na ďalšie zasadnutie OZ.

1. ***Aktualizácia dokumentov CO, požiarna ochrana, BOZP***

Starosta informoval, že obec nemá vypracované vyhovujúce dokumenty k týmto oblastiam, oboznámil prítomných s ponukou Ing. Hrica. Dokument ku každej oblasti vypracuje jednorazovo v sume 80,00 € a za poskytované služby v oblastiach bezpečnosti a ochrany zdravia pri práci, ochrany pred požiarmi a civilnej ochrany bude fakturovať 20,00 € mesačne.

**Obecné zastupiteľstvo v Lupoči berie na vedomie informáciu starostu obce.**

Ad 8) **D i s k u s i a**

*p. Kanátová* – diskutovala ohľadne činkárne – občania nesmú chodiť do činkárne, činky sú v majetku

obce (zodpovedal Mgr. Látka – sú vyvesené otváracie hodiny na činkárni

*PaedDr. Beňová* – opýtala sa či platia nájom obci, či je urobená nájomná zmluva (zodpovedal Mgr.

Látka – nie je urobená nájomná zmluva)

*p. Bohušová* – ako to je s odpredajom pozemku – „gazdovský dvor“? (zodpovedala p. Kanátová –

pozemok nebol odpredaný)

*Ing. Tejiščák* – navrhol, aby veci ohľadom činkárne doriešil starosta obce

*p. Kocúr* – diskutoval ohľadom cesty na Lupoč, ktorá je v zlom stave, je zničená, je to jediná

prístupová cesta na Lupoč (zodpovedal starosta – je to štátna cesta, oslovíme vlastníka

cesty), ďalej diskutoval ohľadom oplotenia detského ihriska (starosta sa bude zaoberať

diskusnými príspevkami)

***Obecné zastupiteľstvo sa znovu vrátilo k bodu návrh zásad odmeňovania poslancov OZ (príloha zápisnice), starosta dal hlasovať.***

Hlasovanie: za – Ing. Tejiščák, Kanátová, Mgr. Látka, proti – 0, zdržali sa – PaedDr. Beňová, Kajba

**Obecné zastupiteľstvo v Lupoči schvaľuje Zásady odmeňovania poslancov Obecného zastupiteľstva v Lupoči s účinnosťou od 1.3.2015.**

Ad 9) Návrhová komisia, predložila návrh na uznesenie, ktoré bolo poslancami jednomyseľne schválené.

Ad 12) Starosta obce poďakoval prítomným za účasť a diskusiu a zasadnutie Obecného zastupiteľstva v Lupoči o 19.20 h ukončil.

Zapísala : Jana Dolnáková

V Lupoči, 20.2.2015

**Overovatelia :**

Anna Kanátová ...................................... Pavel K o p o r e c

starosta obce

Ľubomír Kajba .....................................

**U Z N E S E N I E**

**Z 3. zasadnutia Obecného zastupiteľstva v Lupoči, konaného 20.2.2015 v Lupoči**

**Uz. č. 3/2015**

**OBECNÉ ZASTUPITEĽSTVO V LUPOČI:**

1. **BERIE NA VEDOMIE**
2. Kontrolu plnenia uznesení z minulého zasadnutia OZ.
3. Informáciu starostu obce, ohľadne zabezpečovania požiarnej ochrany, CO, BOZP prostredníctvom Ing. Hrica
4. **SCHVAĽUJE**
5. Program 3. zasadnutia OZ.
6. Zapisovateľku zápisnice Janu Dolnákovú.
7. Overovateľov zápisnice Annu Kanátovú a Ľubomíra Kajbu.
8. Návrhovú komisiu v zložení Mgr. Marek Látka a Ľubomír Kajba.
9. Komunitný plán sociálnych služieb Obce Lupoč.
10. Zásady odmeňovania poslancov Obecného zastupiteľstva v Lupoči s účinnosťou od 1.3.2015.
11. **VOLÍ**
12. Hlavného kontrolóra obce Mgr. Eriku Kajbovú, bytom Lupoč č. 84, s účinnosťou od 1.3.2015.
13. **UKLADÁ**
14. V súlade s par. 18f ods. 1 písm. b), d), a e) zákona č. 369/1990 Zb. hlavnému kontrolórovi obce predkladať na obecné zastupiteľstvo:
15. raz za šesť mesiacov návrh plánu kontrolnej činnosti,

d) správu o výsledkoch kontroly na jeho najbližšom zasadnutí,

e) najmenej raz ročne správu o kontrolnej činnosti a to do 60 dní po uplynutí kalendárneho

roku

Z.: hlavný kontrolór obce T.: trvale

V Lupoči, 20.2.2015

**Overovatelia :**

Anna Kanátová ...................................... Pavel K o p o r e c

starosta obce

Ľubomír Kajba .....................................